Matovič, Igor, poslanec NR SR (2024-02-23):
Ďakujem pekne. Dovoľte mi predstaviť návrh zákona, ktorý má zadosťučiniť spravodlivosti voči ženám, ktoré sa rozhodli stať matkami. Ono je vidieť teraz krásne, že tu nie je žiaden de facto poslanec strany SMER alebo strany HLAS, tí, ktorí tu roky rokúce počas ich vládnutia, aj teda v čase, keď nevládnu, si organizujú počas MDŽ stretnutia najmä s dôchodkyňami, kde im rozdávajú ružičky, karafiáty a líškajú sa im veľakrát aj rôznymi oplzlými sexistickými vtipmi a tvária sa, že im na týchto ženách a veľakrát a väčšinou matkách záleží. Ale keď začnete listovať tými rokmi, ktoré v politike pôsobia, keď začnete listovať tými dvanástimi rokmi, ktoré na Slovensku vládli, tak nenájdete nič, čo by pre ženy matky reálne urobili. Ani jednu jedinú materiálnu alebo nemateriálnu pomoc, ktorú by ženám matkám politici týchto strán, či Pellegrini, Fico a podobní, venovali. A mňa to veľmi mrzí, lebo na jednej strane sa líškať voličkám, dávať im kvetinky a keď majú možnosť, urobiť niečo pre ne, tak peniaze, ktoré by mohli dať ženám matkám, radšej rozkradnú, tak to je pokrytecké, farizejské, podlé a naozaj veľmi voči ženám neúctivé. Ženy, ktoré sa rozhodnú stať matkami, alebo ktoré sa rozhodli stať matkami, sú znevýhodňované, áno, povedzme si to, na celom svete. Teraz, keď hovorím o znevýhodňovaní, najmä po finančnej stránke, čo sa týka ich platov, alebo čo sa týka v budúcnosti, keď budú na dôchodku, čo sa týka ich dôchodkov. Jednoducho, veľmi jednodu... keď si predstavíme jednoduchý príklad, že sú dvaja spolužiaci, možno na strednej, možno na vysokej škole a jeden je chlapec a druhý je dievča, po tej škole začnú si každý budovať kariéru v tom svojom obore. Ak dievča odíde na materskú a či už tam je na jednej materskej, dvoch, troch alebo viacerých, každopádne počas toho času nie je v práci, nebuduje si kariéru, nestúpa na kariérnom rebríčku, tak ako v tom istom čase stúpa jej chlapský kolega zo školy alebo spolužiak zo školy, ktorý medzičasom pracuje možno aj v tej istej firme. A keď sa matka potom po či troch, šiestich, deviatich, dvanástich rokoch do tej práce dostane, zrazu vidí svojho spolužiaka, ktorý je už možno vedúcim, možno majstrom, možno riaditeľom, ale ona je v podstate na začiatku. Lebo čas, ktorý on strávil v práci budovaním kariéry, ona strávila doma výchovou svojich detí. My to ešte na Slovensku tak trochu podlo nazývame, že to je vlastne materská dovolenka, ako keby tie matky mali vtedy voľno a užívali si, pomaly chodili niekam na pláže a na kúpaliská a bol to len obyčajný veget. Mrzí ma, že teraz, keď dobre pozerám, tak tu sedí len jedna jediná poslankyňa, pardon, dve, ktoré možno, v jednom prípade viem určite, v druhom neviem, ktoré už matkami sú a ktoré teda vedia, že aké sú to povinnosti a nech sa tvárime akokoľvek, v priemere či slovenský, alebo európsky, alebo aj inde chlap určite sa toľko nevenuje výchove svojich detí, ako sa im venujú matky. Aj preto hoci je možnosť, aby aj na Slovensku chodili chlapi na materskú dovolenku, sprepytujem, tak je to výrazne, výrazne menší počet chlapov, ktorí trávia čas výchovou svojich detí na materskej, ako je to počet žien, ktoré takto ten svoj čas venujú deťom. Možno si niekto povie, že však čo sa sťažujú, majú zaplatené za to, že na tej materskej sú, predtým alebo teda na začiatku majú materskú iks mesiacov, približne trištvrte roka, potom prechádzajú na rodičovský. Mnohí a všimol som si, že najmä takí cynici, ktorí sa snažia zmeniť rétoriku a pohľad na materstvo a nazývajú matky veľakrát rodič jedna, otca rodič dva. Tak tí sa pozerajú na to, že však vlastne tá matka, čo, to je jej slobodná vôľa, má za to zaplatené, ona sa tak rozhodla a ak by sa tak nerozhodla, tak by vlastne v tej situácii nebola. Ale ako by sme dopadli ako spoločnosť, ak by sme takto pristupovali k ženám a by sme ich motivovali k tomu, aby pristupovali k materstvu chladnokrvne, aby si povedali, že v prvom rade sebecky treba uprednostniť vždy seba a rodina, to je niečo len také, čo sa prilepí náhodou, sa stane náhodou nejaká nehoda, keď teda nefungovala antikoncepcia, alebo teda už sa jej nechcelo ísť na nejakú ďalšiu interrupciu? Nie, vážme si ženy matky, bez nich ako spoločnosť nemáme šancu, a ja pevne verím, že aj teda do budúcna to tak zostane, že rodina bude otec, mama, rodina bude, budú títo dvaja ľudia, ktorí na konci vytvoria hniezdo a prostredie pre to, aby sa do tej rodiny mohlo narodiť dieťa. Pevne verím, že naveky zostane mamou mama alebo žena, otcom bude muž a nepôjdeme cestou rôznych chorých, doslova chorých konštrukcií, ktoré hovoria, že vlastne každý z nás sa môže rozhodnúť, že či je chlapom alebo ženou. Nie, chlap bude naveky chlapom, žena bude naveky ženou, nech akékoľvek choré progresívne, alebo akékoľvek, akokoľvek to nazveme, ideológie by tu chcel niekto zavádzať, prirodzenosť nepoprieme. Samozrejme, že budú ľudia, ktorí si, chlapi, ktorí si o sebe budú myslieť, že sú ženy, budú sa tak prezliekať, budú sa tak správať, lebo sa im to nejako páči. Budú takí, čo si budú myslieť, že sú luster, budú takí, čo si budú myslieť, že sú auto, a Andrej Danko, že je lietadlo. Jednoducho to sa chlapom stáva, ale netvárme sa, že to je norma. Netvárme sa, že robiť z chorého normu alebo štandard je niečo spravodlivé alebo nejaké, božechráň, základné ľudské právo. Takže matky, pevne verím, že zostanú ženami. Ženy, ktoré sa rozhodnú mať deti, že budú matkami a my týmto návrhom zákona chceme priniesť nielen pocit, nielen kytičku a falošný pocit alebo prejav úcty voči týmto, týmto ženám, ale chceme im dať reálny pocit toho, že nám na nich záleží. A keď raz vieme, že žena, ktorá sa rozhodne stať matkou, kvôli tomu finančne stráda, lebo jednoducho má nižší plat ako jej kolega, ktorý nemusel venovať čas svojim deťom na materskej, tak predkladáme návrh zákona, ktorý sa snaží tento hendikep dorovnať. Ten rozdiel je na Slovensku približne okolo, posledný prieskum hovorí, že ženy v porovnateľných pozíciách zarábajú menej o 16,6 % ako muži. No keďže niektoré ženy matkami nie sú, niektoré teda matkami sú, ale v priemere to je 16,6 %, môžeme matematicky z toho dedukovať, že znevýhodnenie žien matiek je ešte výraznejšie, lebo tie ženy, ktoré sú, si budujú kariérny rast rovnako dlho ako ich mužskí kolegovia, tam aj iné zákony diskriminačné ich chránia, alebo antidiskriminačné ich chránia, aby mali nejaké znevýhodnenie za svoju prácu. Takže keď v priemere ženy zarábajú o skoro 17 % menej, s čistým svedomím môžeme hovoriť, že ženy matky na Slovensku zarábajú určite niekde okolo 20 % menej na rovnakej pozícii ako ich mužskí, rovnako starí kolegovia. Áno, ešte raz priznávam, že ten zárobok je nižší preto, lebo ak jeden a druhý, povedzme si, po strednej škole strávia desať rokov v práci, ale to dievča, tí dvaja spolužiaci, to dievča možno bolo za sebou na troch materských dovolenkách, strávilo vlastne výchovou detí deväť rokov a ten chalan si desať rokov budoval kariéru, tak logicky že v tom kariérnom rebríčku sú už niekde inde. Ale potom si naozaj dávajme otázku, či to je fér, či teda sa správame fér voči ženám, matkám, keď im, keď ich takýmto spôsobom de facto potrestáme alebo inak povedané, keď sa im nesnažíme ten hendikep nejakým spôsobom nahradiť. My sme v predošlom volebnom období niekedy zjari prišli s návrhom, aby ženy, matky, ktoré majú dieťa, aspoň jedno dieťa do 15 rokov, nemuseli platiť do približne 2 000 eur hrubého, nemuseli platiť daň z príjmu. Ak by zarábali viac ako 2 000 v hrubom, z toho už by daň z príjmu platili, ale z tých prvých 2 000 eur by daň neplatili. To bol jeden koncept, ktorý, áno, viac motivoval alebo viac odmeňoval ženy, matky, ktoré zarábali trošku viac. Tie, ktoré zarábali ale nízko, niekde pri úrovni minimálnej mzdy, vzhľadom na existenciu nezdaniteľného minima to zvýhodnenie pri takomto koncepte by mali výrazne menšie. Preto sme došli aj s, alebo prišli s alternatívnym návrhom, ktorý je výrazne solidárnejší a môžeme povedať, mám pocit, že aj spravodlivejší, lebo motivuje aj tie ženy, matky, ktoré, ktorých podstatnú časť ich príjmu „akoby zožralo“ nezdaniteľné minimum. To znamená, že v podstate oni pri tom veľmi nízkom plate neplatia žiadnu daň, alebo platia naozaj úplne minimálnu daň. Čiže koncept, ak by sme týmto ženám odpustili daň, by bol, by bol menej spravodlivý ako teda tie, ktoré by zarábali viac. Preto hovorím, že prichádzame s návrhom, ktorý je fér voči všetkým ženám matkám. A tak ako máme zavedený daňový bonus na dieťa, kvôli ktorému liberáli z SaS za pomoci progresívcov alebo teda mali tu vtedy jedného zástupcu, povalili vládu Eduarda Hegera, lebo sme si dovolili podporiť rodiny s deťmi a prijať koncept 200 eur na dieťa, tak tak, ako máme tých, ten daňový bonus na dieťa vo výške 140 eur alebo teda do 140 eur do 18 rokov, závisí, samozrejme, teda od výšky príjmu, tak v podstate rovnaký koncept by sme zaviedli daňového bonusu aj pre ženu matku. Podmienky by boli veľmi jednoduché, každá žena matka, ktorá má alebo teda žije v spoločnej domácnosti s aspoň s jedným dieťaťom do 15 rokov, alebo teda vo veku do 15 rokov by mala vďaka daňovému bonusu 100 eur mesačne, o 100 eur mesačne čistý alebo teda vyšší svoj čistý príjem. Ono, keď sa to prepočíta približne pri priemernej mzde žien alebo teda žien, matiek, ktoré, ktoré už zarábajú, tak náhrada tých 100 eur mesačne by približne vyrovnávala ten hendikep, ktorý dnes ženy matky majú, a takýmto spôsobom by podstatná časť toho hendikepu alebo tej krivdy, ktorá sa voči nim pácha, by sa dala krásne odčiniť. Možno si kladiete otázku, dobre, z čoho to zaplatiť. Môžme sa pozrieť napríklad na ceny energií, ktoré prudkým spôsobom klesajú, a dnes môžme povedať, že už je po energetickej kríze. O to viac by som sa tu chcel prihovoriť neexistujúcim poslancom SaS, ktorý tu ani jeden nie je, alebo poslancom Progresívneho Slovenska, ktorý tu ani jeden nie je, že teda načo bolo dobré povaliť... (reakcia z pléna) – wau, jeden tu je čestný, ktorý tu musí byť – že načo bolo dobré povaliť Hegerovu vládu s argumentom, že nebojuje proti korupcii a proti mafii, a ustlať doslova na ružiach návratu mafii k moci. Teda pýtam sa tých neexistujúcich, alebo teda aj toho jedného existujúceho, veľmi rád by som to počul, lebo na predsedníctve Progresívneho Slovenska rozhodovali o tom, že teda, že či spolu s mafiou z HLAS-u, SMER-u, s fašistami z REPUBLIKY a ĽSNS, či spolu s nimi ruka v ruke teda povalia na návrh SaS a HLAS-u Pellegriniho, či povalia Hegerovu vládu. Ešte raz hovorím, s argumentom, ktorý teda povedali na tlačovej konferencii z úst predsedu SaS Richarda Sulíka, že Hegerova vláda nebojuje proti mafii a proti korupcii. Sa pýtam, že naozaj, že či to za to stálo. Či to naozaj tak ste strašne nenávideli tie rodiny, a tak strašne ste nenávideli ten status ženy matky, že jej hovoríme, že teda matka by mala byť žena alebo žena by mala byť matkou a že vážime si rodinu a ideme robiť všetko pre to a robili sme všetko pre to, aby sme rodinám pomohli. A tak strašne vám to oči klalo, lebo to nespadalo do vašeho liberálneho progresívneho sveta, že ste kvôli pomoci rodinám povalili Hegerovu vládu, lebo o tom to bolo. Keď začal na začiatku júla 2022 vydierať Richard Sulík, tak povedal, že Matovič musí padnúť ako minister financií, lebo presadil 200 eur pomoc rodinám, pomoc... alebo na dieťa s pomocou fašistov v parlamente. Ale aj dnešný prezidentský kandidát Ivan Korčok sedel na tej vláde a vedel, že dohoda v koalícii, respektíve ponuka zo strany SaS aj verejne na vláde zaznela. My vám to nepodporíme a ak si nájdete v parlamente na to podporu v opozícii, nebudeme robiť z toho vedu, nebudeme to považovať za porušenie koaličnej zmluvy. A ak sme si tú podporu v parlamente našli a áno, tú prorodinnú politiku tu boli ochotní podporiť z opozície len poslanci za ĽSNS. A ja poviem, chvalabohu, že ju boli ochotní podporiť a tie rodiny to celý minulý rok krásne cítili a cítia to aj teraz a celý tento rok to cítiť budú. Tak sa pýtam, že či naozaj to bolo tak strašné bremeno, tak strašná krivda, že sme si proti vôli pani prezidentky, proti vôli zvrhlíkov, ktorí nazývajú chlapov ženami a ženy chlapmi, proti vôli ľudí, ktorí, pre ktorých matka nepredstavuje hodnotu, proti vôli ľudí, ktorí, pre ktorých rodina nepredstavuje hodnotu, sme si dovolili vládnuť a pomôcť rodinám. A dupľom pomôcť v čase krízy, v čase núdze a ukázať, že naozaj nám na tej rodine záleží. To naozaj bola taká strašná krivda, že to stálo za to s mafiou sa spolčiť a povaliť vládu, pán Šimečka, keď už mi sedíte za chrbtom?	Túto otázku by ste mali ľuďom na Slovensku zodpovedať, lebo vy ste pridali, aj keď jeden, ale akokoľvek sa bude snažiť zmyť zo seba vinu, ale po rozhodnutí predsedníctva ste dali odporúčanie, aby váš jediný poslanec pán Valášek zahlasoval za pád Hegerovej vlády s argumentom, že nebojuje proti mafii a korupcii. A dôsledky tu dnes vidíme. Kovaná mafia nám tu vládne, ktorá nepozná nič iné, len nejakú korupciu, ako rozkrádať verejné financie. Pred chvíľkou sa ma vonku pýtali novinári, teda že čo hovorím na to, že vymysleli fintu, ako podviesť pani prezidentku v situácii v SIS. A čo sa iné dalo čakať? Ja som nebol ten, ktorý tu volal si do Prezidentského paláca pomaly asi na pravidelný mesačný obed Petra Pellegriniho a bielil som ho tri roky v Save a robil z neho budúceho kovaného to demokrata, ktorý sa v tej kritickej chvíli postaví určite mafii a on s tým Ficom určite nepôjde. Ja som bol ten, ktorý som hovoril, že Pellegrini svoje mafiánske DNA v sebe nezaprie. Len tuto ľudia z SaS, Progresívneho Slovenska, bohužiaľ, aj v KDH sa príliš nezahanbili, sa tvárili, že nie, že Pellegrini je prijateľný partner. Tým legitimizovali absolútne zlo v očiach mnohých ľudí, a tým ste si sami sebe prehrali voľby a tým ste demokratickému Slovensku prehrali voľby. A to, že tomu napomáhala pani prezidentka svojimi podlými útokmi voči vláde, ktorá vládla počas veľmi ťažkých kríz, že tomu napomáhala tým, že legitimizovala neustále Pellegriniho, že s premiérom počas covidu sa bola ochotná stretnúť dvakrát a nebola ochotná ísť ani na tlačovku a vyzvať ľudí, aby sa správali zodpovedne počas Vianoc, kedy nám zomieralo 100 ľudí denne, ale s Pellegrinim mala čas sa stretať mesiac čo mesiac, tak to na konci vytvorilo atmosféru, v ktorej ľudia vo veľkom, aj naši bývalí voliči absolútne zlo menom Peter Pellegrini volili a dostali ho k moci. A vy ste tomu napomáhali po každej jednej stránke. Ale aby som sa teda vrátil späť, tá prapríčina, prečo Sulík povalil vládu, Hegerovu vládu, bola tá, že sme si dovolili presadiť 200 eur na dieťa s fašistami v parlamente. Alebo teda že sme si dovolili splniť to, na čo nás vlastne vyzval, že nájdite si hlasy na podporu 200 eur na dieťa v opozícii a keď sa to, keď to spravíte, my z toho nebudeme robiť vedu, nebude to porušenie koaličnej zmluvy. Že si, s prepáčením, nasral do huby a potom to zrazu bol pre neho obrovský problém, a kvôli tomu chcel a povalil nakoniec s mafiou vládu, tak to je až pitoreskné, či ako sa to hovorí, že to je tak smiešne, až to je do plaču. Chudák, ktorý komunikoval priamo s mafiánom Haščákom v čase, keď bol podpredseda vlády a dohadoval si s ním inštrukcie, ako majú bojovať proti pomoci štátnemu podniku s menom Všeobecná zdravotná poisťovňa, ktorý dohadoval si vlastne lobing v prospech aktéra, hlavného aktéra kauzy Gorila, ktorý, o ktorom máme dôkazy, 39 hodín nahrávok, jak rozkrádal s mafiánmi, politikmi verejné zdroje. Tak s takýmto človekom Sulík komunikuje, to je v pohode, v liberálnych a progresívnych médiách to je bez problémov, to patrí k politike, ale ak Matovič alebo naše hnutie presadíme 200 eur na dieťa, a teda ešte zahlasujú nám za to poslanci ĽSNS, tak to je strašný teda hriech, kvôli ktorému treba povaliť rituálne Hegerovu vládu. Dnes som celkom zaujímavý článok čítal o, na Denníku N, v ktorom sa krásne preriekla manželka pána Valáška. Myslím, že sa volá Kobzová, nie som si úplne istý. Ona pracuje v kancelárii pani prezidentky, a to bola vlastne taká, taký spomienkový článok, že čo sa vtedy dialo, keď vypukla vojna na Ukrajine, čiže bavíme sa o februári 2022. A pani Kobzová, manželka poslanca, vtedy jediného poslanca za Progresívne Slovensko hovorí, že no vtedy je, veľmi parafrázujem, nájdite si to, možno to odtiaľ aj vyberem z toho článku a dám to na facebook, lebo myslím, že história by si takéto momenty mala pamätať. Vtedy sme s pani prezidentkou riešili, že by, že by sa mala zmeniť vládna moc, ale potom sme to odložili bokom a tá vojna na Ukrajine všetkých spojila. Krásne tam hovorí, že už vo februári ´22 kuli pikle, ktoré potom dokuli ďalej a na konci v decembri ´22 povalili vládu. Ale priamo jej poradkyňa sa v tom článku priznáva, že už vo februári ´22 s prezidentkou sa bavili o tom, ako teda by sa mala zmeniť vládna moc. Presne to, čo dokonali za trištvrte roka. Krásne priznanie a ja som za neho veľmi vďačný, lebo to sú také milé momenty, kedy sa ukazuje, že asi to bolo aj trošku inak. A že naozaj ten prezidentský palác tu zahral veľmi dôležitú rolu pritom, jako povalili Hegerovu vládu. Podľa nich vraj tú, ktorá nebojovala proti mafii a korupcii. Natiahli červený koberec mafii a korupcii a dnes ju tu máme v takom štádiu, že myslím si, že vláda Fico 1, Fico 2 a Fico 3 môže len trpieť závisťou voči tej arogancii moci, ktorou momentálne vládne vláda Fico 4. Takže ďakujem poslancom, teda ktorí tu nie sú, alebo teda, pardon, už aj za Progresívne Slovensko jeden poslanec prišiel, poslancom SaS a Progresívneho Slovenska, že povalili teda Hegerovu vládu, v úvodzovkách ďakujem, a že teda takýmto spôsobom natiahli červený koberec mafii, ktorá nám vládne. Mafii, ktorá, keď sa zase znova vraciam k téme, ktorú predkladám, ktorá chce zrušiť rodinám s deťmi daňový bonus, ktorá 140 eur zruší s výhovorkou, že nie sú peniaze, hocičo si vymyslia. A ešte teda už dopredu viem, ako budú hlasovať aj poslanci, alebo ako nebudú podporovať predĺženie daňového bonusu tí poslanci tých dvoch politických strán, ktorí kvôli pomoci rodinám povalili protikorupčnú Hegerovu vládu. Sme dlžní ako parlament, ako spoločnosť a keď teraz nebudem hovoriť o ostatných krajinách, lebo tento problém s finančným postihom žien matiek za ich materstvo, priznajme si, funguje, alebo panuje na celom svete. Viac či menej tie rozdiely sú menšie alebo väčšie, samozrejme, záleží, niektoré krajiny sú menej ústretové voči matkám, materská alebo rodičovský trvá výrazne kratšiu dobu. Vtedy ten kariérny rast je zrejme menej postihnutý, tie rozdiely platov sú tam vtedy aj menšie. V tých krajinách, v ktorých, áno, materská, rodičák trvajú dlhšie, rozdiely platov sú aj teda vyššie. Ale to, že to existuje, tento problém všade na svete, neznamená, že my by sme sa ho nemohli pokúsiť riešiť a ukázať, áno, v tomto prípade opäť unikátne riešenie a ukázať aj ostatným krajinám cestu, ktorou by sme sa mali vydať. Áno, progresívci tvrdia, že akékoľvek zvýhodňovanie niekoho za to, že je žena, nie je fér. Akékoľvek zvýhodňovanie niekoho za to, že je chlap, nie je fér, voči všetkým musíme byť rovnako tvrdí a žiadne takéto nejaké kroky typu, že ženy odchádzajú skôr do dôchodku za to, že mali deti, jednoducho nie sú spravodlivé. Lebo každý z nás sa môže rozhodnúť, či bude ženou alebo chlapom. Jednoducho koniny a konina je aj to, že teda hovoria, že ženy by nemali byť, alebo spoločnosť by nemala dávať pomocnú ruku ženám a ženy za to, že sú ženami matkami, zvýhodňovať. My sme o tom hlboko presvedčení, že to je správne, preto tento návrh zákona predkladáme a bol by som veľmi rád, aby ste ho dokázali podporiť. Vážiť si rodinu. Ustlať rodinám, nechcem povedať na ružiach, lebo by sme to preháňali, tých 100 eur neustelie rodinám na ružiach, ale tak ako je postavený tento návrh zákona, čím rodina chudobnejšia, tým viac tú pomoc bude cítiť. Ja som presne takto pred dvomi týždňami v piatok skončil v osade Lomnička. Mal som také stretnutie v Kežmarku a potom som si o pol desiatej večer povedal, keďže tá Lomnička tam je asi pätnásť kilometrov odtiaľ alebo pätnásť minút, tak že idem pozrieť sa teda do Lomničky, čo je najviac rómska dedina na Slovensku, lebo z 3 300 ľudí alebo občanov, obyvateľov tejto dediny sú len dvaja Nerómovia, čiže je tam, no, 99,9 % Rómov. Neexistuje viac rómska dedina, ako je obec Lomnička. Prišiel som tam, desať hodín, 22.05 h, v strede dediny som zaparkoval a bol som teda zvedavý na to, čo teda sa tu snažili mafián Haščák vo svojich médiách po voľbách prezentovať, alebo takí tí skorumpovaní politici zo SMER-u či z HLAS-u, že Rómovia si pýtajú od Matoviča 500 eur, že ich podviedol o 500 eur. Tak som osobne išiel do tej osady a takto v noci sám a do tej najviac rómskej osady, aby som mal alebo dediny, aby som teda na vlastnej koži pocítil, ako teda ma budú lynčovať za 500 eur. Za dve hodiny, ktoré som tam do polnoci strávil, nebol ani jeden jediný človek, ktorý by si odo mňa pýtal 500 eur. Ale tí ľudia z tých sto asi dospelých, ktorí tam potom postupne aj prišli ku mne, a asi sto mládežníkov, možno desať detí, tak dobrých 50 otvorilo tému, že ďakujeme veľmi pekne za obrovskú pomoc rodinám, ktorú sme od vás dostali. Ak by sem prišiel Fico či Pellegrini, hodíme ich do potoka. Celé roky na nás kašlali a iba si hlasy chodili kupovať a pred Lomničkou, medzi Podolíncom a Lomničkou, že vždy tam zostalo auto pred voľbami, tam správneho človeka nafutrovali peniazmi, cigaretami a za päť eur si kupovali hlasy. A vy ste jediní, ktorí ste nám reálne pomohli. A to som chcel povedať tým, že tí najchudobnejší z chudobných, lebo z celej tej dediny pracuje asi osem ľudí, podľa toho, čo hovorili v zime, že v lete je to o pár desiatok navyše. Ale zároveň teda podotýkam, že sa mi prihovorili dvaja, ktorí hovoria, že my sme si teraz odrobili 22 dní na stavbe a na konci, keď všetkým vyplácal peniaze, tak nám povedal, že vy vypadnite a buďte radi, že na vás nezavolám policajtov, lebo ste tu robili načierno a došli by ste o sociálne dávky. V takejto situácii sa tí ľudia nachádzajú. Čiže absolútna chudoba, to, čo si myslíte a možno sa vytvára obraz, že tuto každý mobil v osade a podobne, choďte do tej Lomničky. Naberte tam tú odvahu, choďte tam cez deň, dobre? Nehovorte radšej, že ste zo SMER-u, aby teda sa vám niečo nestalo, choďte a povedzte, že ste od nás, vtedy sa vám nič nestane, choďte tam cez deň a skúste si zistiť, koľko je tam mobilov. Skúste si zistiť, koľko tam ľudí má internet. Naozaj to je absolútna chudoba Slovenska a títo ľudia si najviac vážili prídavky na deti, kde vy ste za osem rokov, čo ste vládli od roku 2012 počas žiadnej krízy, kedy ste mali osem hojných rokov, kde ste zvýšili prídavky, myslím, že to bolo o nejaké euro päťdesiat. My sme ich zvýšili o 35 eur na 60 eur, a to som chcel povedať, že čím chudobnejšia rodina, tak takúto pomoc omnoho viacej cíti. A napríklad v tej Lomničke tí ľudia boli mimoriadne vďační za to, aj za to málo, za tých 35 eur, lebo oni na daňový bonus nesiahnu, oni nemajú 200 eur na dieťa. Oni majú svoj prídavok 60 eur, keďže nepracujú, tak daňový bonus nemajú, ale výrazným spôsobom to cítia a o to viac si to vážia. A to som chcel povedať, že pomôcť matke, tu je podmienka, samozrejme, je to daňový bonus, pracujúcej matke alebo teda tej rodine, kde pracujúca matka je, ktorá má dieťa do pätnásť rokov, tým, že im dáme 100 eur mesačne. A keď to je naozaj strádajúca rodina, to môže byť rodina, v ktorej nieže má bratislavský dvetisíc-eurový plat, ale že nemá ani minimálnu mzdu, že má možno polovičný úväzok za minimálnu mzdu, čiže má 375 eur, 300 eur v čistom povedzme. Takáto rodina alebo takáto matka, možno vychovávajúca jedno, dve deti a možno aj sama žijúca, ale pracujúca, tých sto eur je pre ňu paradigmatická zmena. Samozrejme, pre bratislavskú matku s nadštandardným príjmom sto eur nenásobí, nedelí. Nie je na to odkázaná, lebo má ešte aj možno dobre zarábajúceho muža. Ale práve tie chudobné rodiny, ale ešte raz hovorím, keďže tu je koncept daňového bonusu, to znamená pracujúca matka, keď dostane tých sto eur, tak zásadným spôsobom práve chudobná pracujúca matka takúto pomoc ocení. Ale zároveň hovorím, platí to pre všetky matky, či chudobná, rozvedená, slobodná, vdova, s vysokým platom, nízkym platom, s majetkom, bez majetku, voči všetkým jedno jednoduché kritérium. Ak žije v spoločnej domácnosti, kde aspoň jedno dieťa je do pätnásť rokov, to znamená, vychováva takéto dieťa, tak v tom prípade ten daňový bonus by, na ten daňový bonus by mala nárok. Myslím si, že zatiaľ by mohlo stačiť moje vystúpenie, keď bude reakcia z vašej strany, veľmi rád sa potom zapojím znova do rozpravy. Ďakujem pekne.